Islamska zajednica u Republici Sloveniji
<s>{| class="infobox vcard" style="font-size:90%; width:21em; text-align:left;"
Islamska zajednica  u Republici Sloveniji</s>

<s>Reis-ul-ulemaHusein ef.</s><s>Kavazović
Muftija''Muftija Mešihata Islamske zajednice u Republici Sloveniji
|-
!
!</s><s>Osnovana1994.</s><s>SjedišteLjubljana 
Država Slovenija
|}</s>

<s>Islamska zajednica u Republici Sloveniji (Slovenski: Islamska skupnost v Republiki Sloveniji)  je vjerska organizacija muslimana u Sloveniji.</s>

<s>Duhovno vodstvo muslimana u Sloveniji zove se Mešihat a najviši predstavnik Islamske zajednice u Republici Sloveniji je muftija.</s><s>Trenutni muftija Mešihata Islamske zajednice u Republici Sloveniji je Nevzet ef.</s><s>Porić koji je na ovoj dužnosti od 2021. godine.</s><s>Islamska zajednica u Republici Sloveniji je Mešihat Islamske zajednice u Bosni i Hercegovini, zbog čega je reis-ul-ulema vrhovni poglavar muslimana i u Sloveniji.</s>

<s>Sjedište Islamske zajednice u Republici Sloveniji nalazi se u Ljubljani.</s>

<s>Historija</s>

<s>Kada se 1915. godine otvorio Soški front između Austrougarske i Italije na području današnje zapadne Slovenije, na ove su prostore došle brojne bosanskohercegovačke jedinice u sastavu austrougarske vojske.</s><s>Tako je u alpsko selo Log pod Mangartom 1916. godine došao Četvrti bošnjački regiment, koji je u jesen iste godine sagradio džamiju.</s><s>U novinama Slovenec, tadašnjem političkom listu iz 1917. godine, objavljeno je da će na otvorenju te džamije u Logu pod Mangartom biti najviši predstavnik muslimana iz Bosne i Hercegovine, reis-ul-ulema Mehmed Džemaluddin ef.</s><s>Čaušević i vojni muftija.</s><s>Bošnjaci su bili poznati kao neustrašivi i hrabri branitelji, te u toku rata Italijani nikada nisu uspjeli probiti položaje Bošnjaka.</s><s>Nakon završetka rata, Bošnjaci su se preko Vršiča povukli do Ljubljane.</s><s>Interesantno je da su mještani Kranjske Gore poslije odlaska Bošnjaka proširili priče, da Italijane na Vršiču čekaju Bošnjaci, što neki uzimaju kao dokaz, zašto Italijani nikada nisu prešli Vršič i spustili se do Ljubljane.</s><s>Džamija je nakon rata srušena.</s><s>Pretpostavlja se da su je srušili Italijani, kako bi se time Bošnjacima osvetili za brojne poraze na tom ratištu.</s><s>Danas postoji samo šest fotografija ove džamije.</s>

<s>U blizini džamije i danas se nalazi mezarje gdje su ukopana 102 Bošnjaka.</s><s>Prvobitno na mezarovima su se nalazili nišani, da bi ih neko nakon rata zamjenio krstovima.</s><s>Međutim 18. avgusta 2007. godine, na inicijativu Islamske zajednice u Republici Sloveniji, krstovi su ponovo zamijenjeni nišanima.</s><s>Isto tako je i u naselju Most na Soči postojao mesdžid kojeg su sagradili Bošnjaci iz 6. bosanskohercegovačkog streljačkog bataljona.</s>

<s>Kako je prva džamija porušena, do 1991. godine na području Slovenije jedino je bio organizovani Ljubljanski džemat Islamske zajednice.</s><s>Nakon što je Slovenija proglasila neovisnost od SFR Jugoslavije, Bošnjaci su počeli organizaciju Islamske zajednice.</s><s>Mešihat Islamske zajednice u Republici Sloveniji je osnovan 1994. godine, u Ljubljani.</s><s>Prva džamija u Ljubljani je otvorena 2020. godine, a prvu molitvu je predvodio reis-ul-ulema Husein ef.</s><s>Kavazović.</s>

<s>Muftije</s>

<s>Organizacija 
Islamska zajednica u Republici Sloveniji se sastoji od Sabora Islamske zajednice, muftije, i mešihata.</s><s>Sabor Islamske zajednice u Republici Sloveniji je najviše predstavničko i zakonodavno tijelo Islamske zajednice koji u svom radu slijedi princip islamske šure.</s><s>Mešihat Islamske zajednice u Republici Sloveniji je najviši vjerski i administrativni organ Islamske zajednice.</s><s>Predsjednik Mešihata je ujedno i muftija Mešihata Islamske zajednice u Republici Sloveniji.</s><s>Muftiju bira Sabor Islamske zajednice, a potvrđuje reis-ul-ulema.</s>

<s>Islamska zajednica u Republici Sloveniji je podijeljena na džemateː (Ljubljana, Celje, Maribor, Jesenice, Koper, Velenje, Kranj, Škofja Loka, Postojna, Kočevje, Trbovlje, Novo Mesto, Sežana, Tržić, Ajdovščina, Nova Gorica, Krško).</s><s>Na području Slovenije se danas nalazi jedna džamija, Ljubljanska džamija.</s>

<s>Reference</s>

<s>Spoljašnje veze 
 Islamska zajednica u Republici Sloveniji</s>

<s>Islam u Sloveniji
Bošnjaci u Sloveniji</s>

